เรื่องร้องเรียน: ฝาท่อชํารุดบนทางเท้า บริเวณถนนเจริญกรุง เขตบางคอแหลม ฝั่งตรงข้ามโรงเรียนนานาชาติ Shrewberry เคยแจ้งเรื่องไปสองรอบแล้ว ตั้งแต่ 21 มิย 2565 และ 20 กค 2565 รับเรื่องแต่ไม่มีการแก้ไข ไม่แน่ใจว่าจะรอให้เกิดอุบัติเหตุกับผู้ใช้ทางเท้าก่อนแล้วค่อยแก้หรือ  โดยเฉพาะช่วงเช้ามืดและช่วงเย็น อันตรายมากเนื่องจากมืด และถ้าเกิดอุบัติเหตุจากเหตุการณ์เช่นนี้ไม่ทราบให้ร้องเรียนหน่วยงานใด
การดำเนินการของเจ้าหน้าที่: ฝ่ายโยธาได้ดำเนินการซ่อมบรรเทาเบื้องต้นแล้ว ทั้งนี้จะดำเนินการแจ้งหน่วยงานที่เกี่ยวข้องเพื่อทำการซ่อมแซมถาวร ขอขอบคุณมา ณ ที่นี้ด้วยครับ
ความเห็นของผู้แจ้ง: ไม่แน่ใจ เจ้าหน้าที่ที่รับเรื่องครั้งนี้เป็นทีมเดียวกับทีมก่อนหน้าที่รับเรื่องครั้งที่แล้วหรือไม่ ถ้าไม่  ก็ขอชื่นชมว่าทีมนี้รับเรื่องแก้ไขเฉพาะหน้าได้รวดเร็ว และใส่ใจปัญหาของชุมชนที่รับผิดชอบในระดับหนึ่ง  ถ้าสามารถเกลี่ยพื้นลดความนูนของยางมะตอยให้เนียนกว่านี้จะเยี่ยมมาก และช่วยลดการเกิดอุบัติเหตุบนทางเท้าจากจุดนี้ได้สมบูรณ์ขึ้น  หลังแก้ไขเบื้องต้นควรรีบติดตามเร่งรัดหน่วยงานที่เกี่ยวข้องมาแก้ไขให้สมบูรณ์ต่อไป และเจ้าหน้าที่ในหน่วยงานควรทํางานเชิงรุก หมั่นสํารวจปัญหาในชุมชนเป็นระยะ เพื่อทําการแก้ไขก่อนเกิดเรื่องร้องเรียน  ขอบคุณ
พื้นที่: แขวงวัดพระยาไกร เขตบางคอแหลม กรุงเทพมหานคร